b"\n_START_ARTICLE_\nBahasa Aceh\n_START_SECTION_\nPengkelasan dan bahasa-bahasa terkait\n_START_PARAGRAPH_\nBahasa Aceh adalah rumpun bahasa Austronesian Malayo-Polinesia. Bahasa terhampir dengan Bahasa Aceh adalah bahasa-bahasa Cham yang lain, yang pada dasarnya dituturkan di Vietnam. Bahasa yang paling hampir dengan keluarga Cham ialah keluarga Bahasa Melayu, termasuk bahasa-bahasa yang dituturkan di Sumatra seperti Gayo, Bahasa Batak dan Minangkabau serta Bahasa Kebangsaan Indonesia (Bahasa Melayu Indonesia). Paul Sidwell menyatakan bahawa Bahasa Aceh mungkin mempunyai substratum Austroasiatik.\n_START_SECTION_\nSistem Tulisan\n_START_PARAGRAPH_\nSebelumnya, Bahasa Aceh ditulis dalam Skrip Arab yang disebut Jawo\xc3\xab atau Jawi dalam Bahasa Melayu. Skrip ini makin kurang diamalkan pada masa kini. Semenjak penjajahan oleh Orang Belanda, Bahasa Aceh ditulis dalam Skrip Latin dengan penambahan huruf tambahan. Huruf tambahan tersebut adalah, \xc3\xa9, \xc3\xa8, \xc3\xab, \xc3\xb6 dan \xc3\xb4. Suara \xc9\xa8 diwakili oleh 'eu' dan bunyi \xca\x8c diwakili oleh '\xc3\xb6'. Huruf '\xc3\xab' digunakan untuk mewakili bunyi schwa yang membentuk bahagian diphthong kedua. Huruf f, q, v, x, dan z hanya digunakan dalam kata pinjaman.\n_START_SECTION_\nLoghat\n_START_PARAGRAPH_\nSetakat ini belum ada kajian menyeluruh mengenai dialek Bahasa Aceh. Walau bagaimanapun, terdapat sekurang-kurangnya 10 dialek dalam Bahasa Aceh. Dialek tersebut adalah Pas\xc3\xa8, Peusangan, Matang, Pidi\xc3\xab, Bu\xc3\xabng, Banda, Daya, Meulab\xc3\xb4h, Seunagan dan Tunong."